cyanic-selkie/wikianc huggingface dataset:
William Marshal, 1. jarl av Pembroke
I kongelig gunst
I 1189, mens han dekket flukten til Henrik II fra Le Mans til Chinon, slo William kongesønnen Rikard av hesten under striden. William kunne ha drept kongens opprørske sønn, men valgte isteden å drepe Rikards hest for å gjøre det åpenbart. Ikke desto mindre, etter Henrys død, ble William Marshal ønsket velkommen ved hoffet av sin tidligere motstander, nå kong Richard I av England. Rikard var tilsynelatende klok nok til å tilgi sine tidligere fiender og belønne de som hadde stått trofast ved hans fars side, som ikke minst til å omfatte William Marshal, som var blitt en mann med stadig større berømmelse og voksende innflytelse, og hans militære prestasjoner var for nyttige til å overse, særskilt for en konge som hadde til hensikt å dra på korstog.
Død og ettermæle
Etter hans døde sørget hans eldste sønn William for å få bestilt en biografi av sin far: L'Histoire de Guillaume le Marechal (Historien om William the Marshal). Den ble skrevet kort tid etter hans død på anglo-normannisk språk i rimende åttestavelsesvers bestående av 19 214 linjer. Det er en relativ realistisk framstilling av hans liv og antagelig basert på beretning til hans væpner John D'Erlay og ført i pennen av en viss Jean eller John. Boken fremmet og antagelig økte Williams berømmelse. Om hans liv som turneringsridder antagelig er overdrevet er det ingen tvil om hans innvirkning på Englands historie og politikk, fra hans handlekraftige forsvar av kongedømmet til hans støtte for Magna Carta. Alle senere biografier har støttet seg på dette verket, men historikere har også funnet mye av verdi om tiden under kongene Rikard og Johan, foruten livet og verdiene til 1100-tallets riddervesen.
I fiksjonen
William Marshal er også en hovedfigur i romanen Pride of Kings av Juliet Dymoke som ble utgitt i 1978.
I filmen har Marshal en mindre opptreden i filmen The Lion in Winter (1968), portrettert av Nigel Stock. Clive Wood portretterte Marshal i en nyinnspilling fra 2003.
Marit Isene
Marit Isene (født 18. januar 1923, død 9. mars 2002), var en norsk operasanger (sopran og mezzosopran).
Thomas Heywood
Kreativ aktivitet
Heywood skrev tallrike prosaverker, hovedsakelig pamfletter om samtidige emner, i dag av interesse først og fremst for historikere som studerer perioden. Hans best kjente lengre essay er An Apology for Actors (En unnskyldning for skuespillere), moderat i tonen og fornuftsmessig svar til puritanernes angrep på teateret. Essayet inneholdt en mengde detaljerte informasjoner om skuespillere og deres vilkår på hans tid. Det er i Epistle to the Printer (Epistel til trykkeren) i dette verket fra 1612 hvor Heywood skrev om William Jaggards anvendelse av to av hans dikt for det samme årets antologiutgave av The Passionate Pilgrim (Den lidenskapelige pilegrim).
Unnur Wilhelmsen
Internasjonal karriere
Hun har sunget på en rekke internasjonale festivaler som Wiener Festwochen, Liberty Festival, Jeunesse Festivalen og Trinità dei Monti (Roma). Hun ble invitert til å synge for FN (United Nations) for støtte til uprivilegerte barn i Nepal i februar 2008 og hun flere ganger sittet i juryen for Jugend Musiziert i Tyskland (på Bundesebene).
Repertoar
Hennes operarepertoar strekker seg fra Giovanni Paisiello over Mozart og Beethoven til Poulenc og Antonio Bibalo. Hovedvekten i hennes arbeid er likevel Wienerlieder og operette. En av hennes øvrige spesialiteter er islandske sanger.
Unnur Astrid Wilhelmsen har sunget med en rekke kjente orkestere som Wiener Strauss-Company (som består av musikere fra Wiener Symphonikerne), orkesteret fra Teatro Massimo i Palermo, Wiener Akademische Philharmonie, orkesteret fra Staatsoperaen i Budapest og Wiener Opernball Damenensemble.
Isabellah Andersson
Isabellah Moraa Andersson (født Isabellah Moraa Amoro 12. november 1980 i Manga i Nyanza i Kenya) er en svensk-kenyansk langdistanseløper. Hun er bosatt i Vilshult i Sverige, og har siden mai 2009 vært svensk statsborger. Hun konkurrerer for Hässelby SK.
Andy Warhol
1962–1970: Anerkjennelse og the Factory
Tidlig i 1960-årene flyttet hans mor inn hos ham. Som enke følte hun seg ferdig med Pittsburgh, og hun ble boende sammen med sin sønn frem til sin død i november 1968. I 1962 overtok han et stort lokale i femte etasje på 231 East 47th Street på Manhattan for 100 dollar i månedsleie. Her omga han seg med blant annet drag-dronninger, skakkjørte sosietetsfolk og narkomane aristokrater, og skillet mellom hans arbeid og hans offentlige liv var visket ut. Stedet ble kalt the Factory (= fabrikken) fordi Warhol skapte det meste av sine arbeider her. Den walisiske musikeren John Cale, som kjente Warhol, uttalte: «Det ble ikke kalt The Factory for ingenting. Her var samlebånd for fremstilling av silketrykkene. Mens noen holdt på med dette, ble det ofte filmet i overetasjen. Det skjedde noe hver dag.»
Warhol begynte nå å masseprodusere filmer. Hans første film, Sleep fra 1963, var en fem timer lang film som kun viste en mann sove. Som i malerkunsten var Warhol svært eksperimentell i sine filmer, og han var en av de fremste avantgardekunstnerne. Flere av filmene besto også av såkalt screen test, som kun viste ansiktet til en person. I Poor Little Rich Girl fra 1965 ses Edie Sedgwick stå opp om morgenen, ringe ukjente mennesker og kle på seg. Anmelderne var enten svært positive eller overveldende negative, men de sistnevnte ga bare filmene mer omtale
Eidsvold-klassen
Eidsvold-klassen bestod av to panserskip, «Eidsvold» og «Norge».
Konstruksjon
Maskinene var to vertikale trippel ekspanderende dampmaskiner på til sammen 4500 indikerte hestekrefter, som gav fartøyene en fart på ca. 17 knop.
Witterik
I april 610 drepte en fraksjon katolske adelsmenn ham under en bankett. Hans lik ble dratt gjennom gatene i Toledo. Adelsmennene utropte så Gundemar, hertugen av Narbonne, til konge.
Greta Nissen
Greta Nissen (født Grethe Ruszt-Nissen 30. januar 1906 i Oslo, død 15. mai 1988 i Montecino i California) var en norskfødt, amerikansk skuespillerinne.
Stadio Diego Armando Maradona
Stadio Diego Armando Maradona, tidligere kalt Stadio San Paolo, er et flerbruksstadion i Napoli, Italia. San Paolo er Italias tredje største stadion etter San Siro og Stadio Olimpico.
Somatiidae
Somatiidae er en liten familie av fluer som er beslektet med rotfluene. Bare sju arter er kjent, alle fra den Neotropiske region (Sør- og Mellom-Amerika). Den kjente utbredelsen strekker seg fra Bolivia i sør til Guatemala i nord. Ingenting er kjent om biologien til denne gruppen.
Det samfunnsvitenskapelige fakultet (UiB)
Liste over dekaner ved Det samfunnsvitenskapelige fakultet (UiB)
5.	Tor Rødseth (1983-1985) (Økonomi)
Pans labyrint
Filmens handling utspiller seg i fascismens Spania i 1944 - fem år etter den spanske borgerkrigen. Hovedpersonen er den 11 år gamle Ofelia (Ivana Baquero) hvis mor er gravid med Ofelias stefar - en hensynsløs kaptein i falangist-hæren. Ofelia og moren følger med når falangist-avdelingen under stefarens kommando forflytter seg i jakten på opprørsgeriljaen (Maquis). Ofelia møter og kommuniserer med merkelige skapninger bare hun kan se, og blir dradd inn i en fantasi-verden som for henne fremstår som like reell og skremmende som virkeligheten.
Det samfunnsvitenskapelige fakultet (UiB)
Liste over dekaner ved Det samfunnsvitenskapelige fakultet (UiB)
11.	Alf Erling Risa (2001-2009) (Økonomi)
Pans labyrint
Handling
Vidal tror sterkt på falangisme og har fått i oppdrag å jakte på opprørere. Et stort insekt, som Ofelia tror er en fe, fører Ofelia inn i en eldgammel stein-labyrint. Men hun blir stoppet av Vidals husholderske Mercedes, som i det skjulte støtter sin bror Pedro og andre opprørere. Den kvelden dukker insektet opp på Ofelias soverom, og leder henne gjennom labyrinten. De møter en faun, som tror hun er en reinkarnasjon av prinsesse Moanna. Han gir henne en bok og forteller henne at hun må finne tre oppgaver i boken for å få udødelighet og vende tilbake til dødsriket. Ofelia fullfører den første oppgaven - å hente en nøkkel fra magen til en gigantisk padde - men blir bekymret for moren sin - hvis helse forverres.
Tide
Strid
Som vanlig var det også strid om verdivurderingen av de to fusjonspartnerne. Flere rapporter, blant annet en fra kommunens rådgivere DHT og en rapport fra Ernst & Young, konkludererte med at Gaia ble priset for lavt, og HSD for høyt. På den annen side hadde HSD gjort sine vurderinger som pekte i motsatt retning, og partenes felles oppnevnte uavhengige rådgiver ABG Sunndal Collier kom med sin verdivurdering som lå et sted i mellom. Til sist ble et endelig bytteforhold fastsatt ut fra en forhandling mellom partene.
St George’s Channel
Av dyreliv i St George's Channel kan en finne brugde, delfin, nise, havert, lærskilpadde, hummer og andre dyr. Vannet er rent og klart som innehar en rekke matkilder for disse dyreartene.
Tide
Buss - Gaia
Forhistorien til Gaia Trafikk forteller om mange oppkjøp og fusjoner. I 1965 gikk det som da var blitt tre store selskaper sør for Bergen sammen til Bilruta Fana-Os-Milde L/L. Seks år senere slo Laksevåg Kommunale Rutebilselskap seg sammen med Bergen Sporvei og i 1974 overtok Åsane Billag den avdelingen Arna-Osterøy Billag hadde i Arna. I 1992 gikk Åsane Billag og Bilruta Fana-Os-Milde sammen til Pan Trafikk. I 1998 fusjonerte Pan og Bergen Sporvei til Gaia Trafikk. I 2004 ble Gaia Trafikk AS omorganisert til konsern for å møte fremtidens utfordringer på en offensiv måte og samtidig etablere en mer effektiv driftorganisasjon innen hvert virksomhetsområde.
Homonym
Homonymer i zoologi
I biologisk systematikk er homonymer særlig problematiske, fordi man ønsker at alle vitenskapelige navn skal være entydige. Den nomenklaturen man har i dag er et resultat av svært mange forskeres arbeid, gjerne uavhengig av hverandre og noen ganger i rivalisering med hverandre. Det er dermed ikke så overraskende at homonymer forekommer relativt ofte.
Medieformat
Komprimeringskvalitet
Mange multimediedatastrømmer trenger å inneholde både lyd, bilde og tekst, og ofte en del metadata som tillater synkronisering av lyd og bilde. Hver av disse tre strømmene kan håndteres av forskjellige programmer, prosesser eller maskinvare; men for at multimediadatastrømmen skal være lett å lagre og overføre, må den innkapsles i et multimediekonteinerformat.
Filosofisk doktorgrad
Historie
Ph.d.-graden er i den angelsaksiske verden den vanligste doktorgraden, og blir ofte misforstått som synonym med doktorgraden der. Det finnes imidlertid en rekke andre doktorgrader både i USA og i Storbritannia.
Norge var et av de landene i verden som tidligst tok i bruk den filosofiske doktorgrad, og har et universitetssystem som fra et meget tidlig tidspunkt har bygget på den humboldtske universitetsmodellen som etterhvert ble dominerende i vestlige land.
Friedrich Fromm
Militær karriere
Han tjenestegjorde som løytnant under første verdenskrig, og steg i gradene. Etter krigsslutt deltok han i grensekamper mot Polen. Han ble deretter forfremmet og forflyttet rundt i forskjellige enheter i Reichswehr.
Egypts flyvåpen
Egypts luftforsvar er Afrikas største, og muligens det mest slagkraftige luftforsvaret i Midtøsten, unntatt Israel, med over 1,100 kampfly og 245 stridshelikoptre.. Hovedstyrken er 240 Lockheed Martin F-16 Fighting Falcon multirolle jagerfly.
Dekha Ibrahim Abdi
Som kenyansk statsborger arbeidet hun som konsulent for afrikanske myndigheter og forskjellige sivilsamfunnsorganisasjoner. Dekha var medlem av organisasjonen Coalition for Peace in Africa (COPA), en pastoralistisk organisasjon basert i Wajir-distriktet i Kenya.
Wanderers FC
Klubben ble oppløst tidlig i 1880-årene, da skolene opprettet sine egne klubber, som f.eks. Old Etonians FC og Old Carthusians FC.
Egypts flyvåpen
Borgerkrigen i Nord-Jemen
Jemenittiske rojalister mottok støtte fra Saudi-Arabia og Jordan, mens republikanerne ble støttet av Egypt. Det kom til harde kamper, der både gatekamper og regulære slag forekom.
Koptisk kristendom
Historie
Egypt var gjenstand for mange profetier i Det gamle testamentet, profeten Jesaja slo fast at det ville bli et alter for Herren i midten av landet Egypt og en søyle for Herren ved dets grenser.
Egyptisk opprinnelse til korssymbolet
De første egyptiske kristne overtok dette gamle symbolet og knyttet det til den tro som representerte kristendommen ved at Jesus hadde blitt henrettet på lignende kors. De koptiske kristne kalte dette korset for ansate (hadde et håndtak). For det øvrige Romerriket var korset en representasjon av en henrettelseform med konnotasjoner til ydmykelse og slaveri. Fra ankh-korset skulle korset som symbol utvikle seg i mange ulike former og symboler.
Konsilet i Kalkedon
På den tiden hvor kirkemøtet i Kalkedon (451) skjedde hadde styrelsesmaktene begynt å delta i kirkens anliggender. Da keiser Markian blandet seg inn i trosspørsmål var svaret til Dioscorus, pave i Alexandria, klart og ikke til å misforstå: «Du har ingenting med kirken å gjøre!» Keiseren skulle få sin hevn for pavens freidighet ved Kalkedon.
Den nikenske læresetning sa at Kristus var gitt av den hellige ånd og av jomfru Maria, mens den koptiske forståelse var at Kristus er en natur (Logos Incarnate) i menneskelighet og i guddommelighet.
Kalkedonere kalte noen ganger ikke-kalkedonere for «monofysitter» (en natur), skjønt den koptiske kirke benekter at den står for monofysittisme – noe den alltid har betraktet som kjetteri. De har noen ganger kalt kalkedonerne for «dyofysittere» – et begrep som er nærmere den koptiske doktrine «miafysitt», som viser til Kristus’ forente natur, både menneskelig og guddommelig, forent og udelt i Incarnate Logos. Den koptiske kirke tror at Kristus er perfekt i sin guddommelighet og han er perfekt i sin menneskelighet, men hans guddommelighet og hans menneskelighet er forent i en natur kalt «naturen av det inkarnerte ord», og dette synet var fastholdt av pave Kyrillos av Alexandria. Koptere tror på to naturer, «menneskelig» og «guddommelig» som er forent i en ‘hypostasis’ uten å være blandet, uten forvirring, og uten konflikt. Disse to naturer ble ikke delt selv ved et øyeblikks blunk med øyet.
Fra Kalkedon til den arabiske erobring av Egypt
Kopternes posisjon begynte å bedre seg tidlig på 1800-tallet under stabiliteten og den økte toleransen under dynastiet til Muhammad Ali. Det koptiske samfunnet ble ikke lenger sett på av den islamske staten som en administrativ enhet og i 1855 ble Jizya-skatten fjernet. Kort tid etter begynte kristne å tjenestegjøre i den egyptiske hæren. Revolusjonen i 1919, den første framvisningen av en egyptisk identitet på grasrotnivå i løpet av flere århundrer, var det første tegn på Egypt som et moderne samfunn med både muslimer og kristne enkeltdeler.
Atrieflimmer
Generell behandling
Pasienter som ikke får konvertert atrieflimmeret permanent vil som regel også behandles med medisiner som demper aktiviteten i hjertemuskelen. Dette gjøres for å gi en langsommere hjerterytme som avlaster hjertet, frekvensrekulerende legemiddelbehandling. Det kan også gjøres for å hindre nye anfall med atrieflimmer, profylaktisk behandling. Betablokker er et eksempel på en medikamentgruppe som brukes til begge disse formålene.
Sulevatnet
Nordvest for Sulevatnet ligger Sulefjellet og Suletinden, på nordsiden av disse ligger Øvre og Nedre Sulevatnet og Tyskertjerni, og noe lenger nord Tyinkrysset. Sørvest for Sulevatnet har en Høgeloft. I sørøst går dalføret Kljådalen nedover mot Hemsedal, og i øst og ned ei bratt li ligger Grønndalsbottvatnet og Fossegrov. På Sulevatnets øst- og nordside finner en Skoddetinden og Storeknippa.
Cosinussetningen
Anvendelser
Setningen brukes i triangulering for å regne ut sider og vinkler i trekanter. Cosinussetningen kan brukes for å finne (se figur 2)
Med trigonometri
Ved å betrakte de andre høydene får vi
Mange bevis behandler tilfellene med stump og spiss vinkel γ separat.
Huichol
Historie
Historiske kilder indikerer at i løpet av 1500-tallet hadde wixáritarierne allerede ankommet regionen som i dag er nordlige Jalisco. Skriftene til en Alonso Ponce, om er datert til 1587, indikerer at provinsen Tepeque var bebodd av en etnisk gruppe som pleide å være forent med guachichilene i å angripe spanske bosetninger og vogntog. Spanjolene som utforsket regionen senere skrev at det var grupper av guachichilere som hadde presset ut zakatekere som tidligere hadde bodd der. Ved dette historiske vitnemålet kan man postulere at wixáritarierne hadde ankommet Bolaños på omtrent samme tid som spanjolene. Den spanske invasjonen førte ganske sikkert med seg epidemier av sykdommer som lokalbefolkningen ikke hadde immunforsvar mot. De som ikke døde av sykdommer måtte lide under straffearbeid, encomienda, som spanjolene påla dem i gruvene i regionen. Disse bitre erfaringene er også minnet i wixáritariernes muntlige historie.
Det er antatt at wixáritarierne kom til dalføret Bolaños for å søke trygghet blant tepehuánfolket som da allerede hadde bosetninger der. Det er sannsynlig at det var inngifte blant de to gruppene, noe som er antydet i de mange tradisjoner og ritualer (som bruken av peyote under deres seremonier) som er delt mellom de to folkene. De to stammene ble også forent under én leder og høvding for å forsvare seg mot de spanske angrepene og til føre opprør mot de spanske kolonimyndighetene. Det er historiske bevis for et opprør begått av begge gruppene i El Teúl i 1592 og ytterligere et i Nostic i 1702.
Kongelige førstedamer
Episodene
Første episode tar for seg Dronning Maud.
Euklids algoritme
Fremgangsmåte
I prinsippet gir denne fremgangsmåten et resultat som kan bli så nøyaktig som man ønsker ved å foreta disse gjentagelsene lenge nok.
Dataprogram
funksjon SFD(a, b)     hvis b = 0 returner a      ellers returner SFD(b, a mod b)
Her benyttes den innebygde modulo-funksjonen mod som gir resten etter en heltallsdivisjon.
Tsai Ing-wen
Tsai Ing-wen (kinesisk: 蔡英文, Wade-Giles: Ts'ai Ing-wen, pinyin: Cài Yīngwén, taiwansk: Chhoà Eng-bûn; populært kalt Siao Ing (小英), født 31. august 1956 i Fangshan i Pingtung fylke på Taiwan) er en taiwansk advokat og politiker. I 2008 ble hun valgt som leder i Demokratisk framskrittsparti, og etter et avbrudd gjenvalgt til samme verv i 2014. Hun var i 2012 og 2016 partiets presidentkandidat. Hun ble 16. januar 2016 valgt til president av Republikken Kina (Taiwan). Hun tiltrådte presidentskapet 20. mai 2016.
Bakgrunn
Etter studier ved det juridiske fakultet ved Taiwans nasjonale universitet (1978) tok hun mastergrad i USA ved Cornell University (1980) og avla doktorgrad ved London School of Economics and Political Science (1984).
Iduns gate (Oslo)
I 1980 ble gaten ombygget til gatetun, sammen med Zetlitz' gate og tilstøtende Deichmans gate byens første, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær.
Sunan internasjonale lufthavn
Flyplassen er hovedflyplassen for landets flyselskap, Air Koryo. I 2000 avsluttet Aeroflot sin ukentlige flygning til flyplassen på grunn av liten trafikk. China Southern Airlines tilbød flygninger til og fra Beijing i høysesongen, men la ned sine siste flygninger i november 2006. I april 2008 gjenåpnet Air China med en flygning til Beijing tre dager i uka.
Charterflygninger
Charterflygninger er operert av Air Koryo og kan bookes av grupper for destinasjoner i landet som Samjiyeon for turer til Paektufjellet. Flygningene trafikkeres som oftest av An-24 eller Tu-134 eller ved behov for større kapasitet Tu-154.
Hans Jeschonnek
Karriere
Etter overføringen til Reichswehr var han offiser i kavaleriet. Han var sin årgangs beste under generalstabsutdannelsen.
John Dewey
Utdanningsfilosofi
Som det fremgår av hans Democracy and Education, søkte Dewey å sammenstille, kritisere og utvide de demokratiske og førdemokratiske utdanningsfilosofiene til Rousseau og Platon.
For Dewey var det av grunnleggende betydning at undervisning ikke skulle være belæring av døde fakta, men at ferdighetene og kunnskapen som studentene lærte skulle integreres i deres liv som personer, medborgere og mennesker. Dette praktiske element — learning by doing — sprang ut fra hans tilhørighet til den filosofiske skolen pragmatisme.
David Koresh
David Koresh (født Vernon Wayne Howell 17. august 1959, død 19. april 1993) var leder for den kristne dommedagssekten Branch Davidians fra 1988 til beleiringen i Waco i 1993, da en mislykket razzia førte til at FBI beleiret gården hvor sektmedlemmene oppholdt seg. Koresh døde i brannen som ble utløst etter 51 dagers beleiring.
Nautilus
Nautilus har flere betydninger:
Pamir
Geografi
De fleste elvene i Pamir drenerer vestover til Pjandzj-elva, som munner ut i Amu-Darja, og de største av disse er Wakhan og Pamir-elva i sør, Gunt og Murgab i de sentrale deler. Kyzylsu, som kommer fra området nord for Trans-Alai i Kirgisistan, renner også etter hvert ut i Amu-Darja, via elvene Surkhab og Vakhsj. Områdene rundt grensen til Kina renner imidlertid via Tashkurgan-elva mot Yarkandelva og Tarimbekkenet i Xinjiang i Kina. Deler av området drenerer til endorheiske sjøer innen området, som Karakul og den betydelig mindre Rangkul.
Guillermo del Toro
Filmkarriere
I mai 2010 meddelt Guillermo del Toro at han hoppet av som regissør av filmene baserte på J.R.R. Tolkiens roman Hobbiten og blitt erstattet av Peter Jackson.
Barkestad
Barkestad har god havn, og på 1900-tallet økte aktiviteten og folketallet på stedet. Stedet ble nesten som en landsby, med fiskemottak og slipp. Folketallet har sunket igjen, men slippen eksisterer fremdeles, og Barkestad er fremdeles et levende fiskevær.
Volkswagen Scirocco
Scirocco MK2, type 53B (1981-1992)
Scirocco MK2 hadde mye til felles med VW Golf MK2, ikke minst 16V-motoren med 139 hk i 1986 (uten katalysator). Scirocco fikk aldri betegnelsen GTI, men brukte GTX i stedet. Scirocco MK2 fikk en facelift som 1986-modell. Dette betydde blant annet sorte plastspoilere og 14" lavprofildekk. Minste motor fra 1986 var 1,6 med 55 kw. I tillegg fantes 1,8 90 hk og GTI-motorene (injection) med 112 og 139 hk. Siste leveåret var det kun en 1,8 liters motor med katalysator igjen. Effekten var 95 hk.
Kanalvert
Historikk
Da man begynte å anvende programpresentatører var det av flere grunner. På den tiden var teknikken usikker, hvilket innebar at programmer kunne bli avbrutt midt i, langfilmer kunne ikke lades opp i sin helhet og når skiftet skulle skje mellom geografisk ulike plasserte fjernsynsstasjoner tok det tid, iblant opptil fem minutter å koble opp. Alle disse pausene var nødvendig å fylles ut, hvilket ble presentatørens oppgave. Jeanette von Heidenstam var den første programpresentatøren i Sveriges Television og hun debuterte 23. november 1957.
Cauchas rufimitrella
Utbredelse
Den er utbredt i mesteparten av Europa og i det nordlige Asia østover til Altaj. I Norge er det spredte funn i alle landsdeler nord til Lofoten.
Lars Bentsen
Liv og virke
Han vokste opp på Birkeland som sønn av gårdbruker Bent Gundersen og hustru Gunhild Osmundsdatter. Han giftet seg i 1869 med Kamma Thyra Severine Fleischer, datter av kjøpmann Fredrik Ludvig Fleischer i Fredrikstad. Etter Holt seminar underviste han ved allmueskoler i Østre Aker og Fjære og ved Fredrikstad borgerskole. Han ble også utdannet reserveoffiser.
Formel E (Volkswagen)
«Formel E»-teknologi, eller bare Formel E var en betegnelse som ble tatt i bruk for en økonomi-/miljøteknologi tyske Volkswagen lanserte på enkelte av sine modeller i 1982. Bruken av teknologien opphørte allerede i 1984.
Bakgrunn
Etter 1970-tallets oljekrise var det unntakstilstand i bilindustrien, og det ble lagt frem stadig nye idéer om hvordan man kunne spare drivstoff og kjøre så miljøbevisst som mulig. I Tyskland, i 1981, ble det fremlagt planer om et bensinbesparende system kalt "Formel E", som var en enkel stopp-start-teknikk som ble betjent hovedsakelig med clutchen. Volkswagen besluttet å implementere dette på Passat, Golf, og Polo fra og med modellåret 1982.
Prinsipp
Prinsippet for Formel E (E for Economy – Økonomi) var at bilens motor skulle slås av dersom den skulle stå rolig i trafikken over en viss tid. Systemet aktivertes med en knapp ved siden av lysbryteren, og fungerte slik at bilens motor stoppet etter at bilen hadde stått stille, med clutchen trådd inn, i over tre sekunder (for eksempel ved rødt lys, veikryss, køkjøring, og lignende). Når motoren var avslått kunne man trå inn clutchen og flytte girspaken til fri/nøytral, og dermed aktivertes et koblingspunkt som sendte signal til starteren, og motoren ble startet igjen. Prinsippet var bra og tanken var i god – men det fikk en nedtur etter bare et år på markedet.
Fredrik Grøn
Andreas Fredrik Grøn (født 15. mai 1871 i Christiania, død 14. september 1947 samme sted) var en norsk lege og medisin- og kostholdshistoriker.
Wansheng
Befolkningen er på 269,600 innbyggere.
8. etappe i Tour de France 2009
8. etappe av Tour de France 2009 ble kjørt fredag 11. juli og var en 176,5 km km lang etappe som gikk fra Andorra la Vella til Saint-Girons.
1. sprint (Luzenac)
Etter 67 km
Eksterne lenker
2009 Tour de France, Stage 1 to Stage 11
Tritonus
Frekvensproporsjon
Frekvensproporsjonen i en likesvevende tritonus – dvs. svingingsforholdet mellom de to intervalltoner – kan ikke uttrykkes med hele tall. Helt fram til tidlig klassisistisk musikkteori ble en tritonus derfor ansett som selve djevelen i musikken (lat. diabolus in musica) eller djevelens intervall.
Nyre
Hovedoppgaver
Disse hovedoppgavene er med på å vedlikeholde homeostasen i kroppen.
Yddin
Yddin er en innsjø i Øystre Slidre kommune i Valdres, Innlandet fylke. Den ligger 854 meter over havet og arealet er 2,03 km². Den strekker seg fra Skatrudstølen i sørøst til Yddebu i vest. De tre største tilløpselvene i Yddin er Vangsjøåne, Trollåsåne og Kjølaåne. Utløpet er mot vest gjennom Yddeåne til Søre Vindin og videre sørover til Volbufjorden.
Sursøt saus
I den med stivelsesmel jevnede sausen, som også kan anskaffes ferdig tilberedt i matvareforretninger, inngår vanligvis også ingefær, hvitløk, chili, salt og natriumglutamat.
Ørkenrotter
Gerbiler lever mellom to og fem år og spiser frø, røtter, frukter og løker. Det finnes omtrent 110 ulike arter.
Gulflekksmyger
Utseende
En liten (vingespenn 25 – 30 mm) sommerfugl, oversiden av begge vingepar mørk brun med store, gule flekker. På forvingen dominerer gjerne den gule fargen, men grunnfargen er brun. Hunnen kan forveksles med den langt sjeldnere svartflekksmyger.
Tsawwassen
Tsawwassen er en urfolksgruppe i Canada. Den hadde sitt tradisjonelle utbredelsesområde ved Strait of Georgia på Canadas vestkyst, nær grensen til USA, for det meste på fastlandssiden av dette sundet.
Rente
Rente er kostnaden for å leie kapital, alternativt uttrykt som leieprisen for penger (kapital) og en godtgjørelse utlåner får for å ha stilt penger til rådighet for andre. Rente oppgis normalt som prosent per år (pro anno, forkortet p.a.) av leiebeløpet.
Utdypning
Renten kan bestå av opptil tre deler: Renten kan også forstås som prisen for fremskyndet forbruk: Den som låner penger får anledning til å konsumere mer og tidligere enn inntekten ellers ville tillatt. Dette fremskyndede forbruket har en pris som utgjøres av lånerenten. Utlåner tar en pris for å låne ut kapital og dermed utsette sitt forbruk. Prinsippet er tilsvarende som ved husleie i at den som leier betaler leie, men når leieobjektet i seg selv er penger kalles leien for rente.
Gjeldsslaver og renter
Personer som får ta opp lån som de ikke greier å betjene, vil komme i en situasjon som «gjeldsslave». Har de ikke råd til å betale renter og avdrag, blir renten øket til prosentsatsen for morarenter såsant ikke opprinnelig rentesats er høyere enn forsinkelsesrenten. Når rentene blir lagt til det totale gjeldsbeløpet kan gjelden øke raskt. Det vil ikke gå lang tid før situasjonen kan bli helt umulig for skyldneren. I Norge vil det være mulig å få gjeldssanering med hjelp fra namsmannen.
21. april
Fødsler
Se flere som er født 21. april i Kategori:Fødsler 21. april.
Armand Joseph Bruat
Liv og virke
Som løytnant deltok Bruat i slaget om Navarino i 1827, og han ble dekorert for sin innsats i dette slaget. I 1830 ble han tildelt kommandoen over briggen Silenus, men opplevde å vrake skipet og bli tatt som krigsfange i Algerie. Han ble løslatt i en fangeutveksling i 1831, forfremmet til kaptein, og også gjort til guvernør av Marquesasøyene i 1843. I løpet av denne tiden var han også Frankrikes representant i rådgiverskapet til dronning Pomare av Tahiti. Han klarte å overbevise dronningen om fordelene ved å la Tahiti bli et fransk protektorat.
I 1849 ble Bruat generalguvernør i Antillene. Han ble i 1852 forfremmet til viseadmiral. I 1854, under Krimkrigen, ble han utnevnt til kommandør for den franske flåten.
Harder Than the Rest
Sporliste
Alle sangene er skrevet av Culture.
Koldo Fernández
Koldo Fernández de Larrea (født 13. september 1981 i Vitoria-Gasteiz, Baskerland) er en spansk, tidligere profesjonell landeveissyklist. Han syklet for det spanske ProTour-laget Euskaltel-Euskadi fra 2004 til 2011, og syklet de tre siste sesongen av karrieren for Garmin-Cervélo.
Italias historie i senantikken og middelalderen
Invasjon av gotere og langobarder
Etter at Vestromerriket hadde blitt invadert, og Roma blitt beleiret av den vestgotiske kongen Alarik I to ganger, ble den siste vestromerske keiseren Romulus Augustus avsatt av Odovakar i 476. Dette markerer opphøret av Vestromerriket, og Odovakar regnes som den første italienske kongen. Odovakar sendte den vestromerske keiserens regalia til den østromerske keiser Zenon, og etablerte det nye kongeriket Italia som en vasallstat til Konstantinopel i 480. Forholdet mellom keiseren og Odovakar forverret seg med tiden, og Zenon sendte i 489 den østgotiske hærføreren Teoderik den store til Italia for å fjerne Odovakar. Teoderik lyktes etterhvert å overvinne Odovakar, og i 493 ble han tvunget til å overgi seg. Teoderik plasserte etter dette seg selv som konge i Italia.
Afrikandere
Diaspora og Sørvest–Afrika
Mange afrikandere som hadde lite til overs for britene, protesterte mot bruken av «barn fra konsentrasjonsleirene» til å angripe de afrikander–vennlige tyskerne, noe som førte til Maritzopprøret i 1914 som raskt ble slått ned av regjeringsstyrkene. Noen afrikandere flyttet etterpå til Sørvest–Afrika som ble administrert av Sør–Afrika til det ble uavhengig i 1990 da landet tok navnet Namibia. Siden det første demokratiske valget i 1994 med allmenn stemmerett, har mange høyt utdannede afrikandere emigrert fra Sør–Afrika og Namibia til den vestlige verden. De fleste slår seg ned i tradisjonelt engelsk–språklige land som Storbritannia, Australia, New Zealand og Canada, men mange emigrerer også til nederlandsk–språklige land som Nederland og Belgia.
En liten gruppe afrikandere har slått seg ned i byen Orania med det endelige mål å grunnlegge en Volkstaat gjennom en prosess av afrikandisk demografisk konsolidering. Noen afrikandere føler at deres språk og kultur står ovenfor en alvorlig trussel i postapartheidtidens Sør–Afrika på grunn av den relativt lille befolkningen av afrikandere, det engelske språks dominans og deres manglende politiske makt. De frykter også en gjentagelse av hendelsene i Zimbabwe og mange post-kolonistiske ettpartidiktatur, særlig fra de mer radikale elementene innenfor det styrende ANC.
Italias historie i senantikken og middelalderen
Sør-Italia
Under det makedonske dynastiet i Østromerriket gjenvant dette noe av den tidligere makten, også i det sørlige Italia, herunder utvidelse av det territoriet som var underlagt det østromerske keiserriket. Fra rundt 1000 hadde Østromerriket økt sitt området fra deler av Puglia og Calabria til hele det sørlige Italia sør for en linje mellom Amalfi og Foggia, og dette ble organisert som en egen provins, kalt katepanat Italia.
Afrikandere
Moderne historie
Overgangen fra fargede til afrikander har møtt noe suksess til tross for eksklusjonshistorien i kolonitiden og apartheid. Men mange afrikaans–språklige fargede føler at de har utviklet en separat identitet fra hvite afrikandere på grunn av den strenge rasesegresjonspolitikken i apartheidårene, og der er en markert sosiolekt i språket slik det tales av hvite og kappfargede. Noen afrikaansspråklige fargede praktiserer også islam på grunn av sine malaysiske røtter.
Geografi
Den jevne spredningen av befolkningen i landet skyldes Great Trek som dro fordel av mengden av uutviklet land i de indre delene av Sør–Afrika og en jevn forsyning av ikke–afrikandisk arbeidskraft. Dette motarbeidet etthvert behov for afrikandere til å bli værende i et område som inneholdt hele deres befolkning.
Kultur
Dette impliserer at det er et renere uttrykk for hva kalvinisme opprinnelig var uten opplysningstidens effekt. Særlig impliserer dette synet at kulturell utvikling under innflytelse av afrikandernes lavkirkelige religion er en illustrasjon på de kulturelle implikasjonene til kalvinismen.
TAZARA-jernbanen
Rullende materiell
Opprinnelig var det 102 lokomotiver, 100 passasjervogner og 2100 godsvogner ved Tazara.
Merimde
Det er funnet rester av dyrehold med både sau og gris samt storfe som fantes i Egypt på forhånd. Det har blitt tolket som at Egypt på denne tiden «importerte» fra Midtøsten en «pakke» av jordbrukspraksis med korndyrking, sau og geit. Denne adapsjonen av Levantens jordbrukstradisjon falt i tid omtrent sammen med tilsvarende adapsjon av jordbruk i nedtre Mesopotamia, men følger nesten 2 000 år etter at jordbruks«pakken» ble innført av kolonister til Kypros. Merimde vitner altså om en relativt sen utvikling av komplett jordbruk i Egypt sammenliknet med Den fruktbare halvmåne.
Svartflekksmyger
Utseende
En liten (vingespenn 24 – 30 mm) sommerfugl, det er nokså stor forskjell på kjønnene. Hannen er umiskjennelig, mens hunnen kan forveksles med gulflekksmyger. Hannens forvinge er gul med ganske små, svart flekker, bakvingens overside er gul med grå bestøvning. Hunnen er en del mørkere, med et større innslag av brunt på forvingen, men grunnfargen er fortsatt gul. Hunnens bakvinge er brun med gule flekker.
Titranulykken
Ulykken
Frøya kommunestyre hadde alt høsten 1897 bevilget penger til seks telefonstasjoner, hvorav én på Titran (helt vest på Frøya). I august 1899 var telefonkabelen lagt over Frøyfjorden fra Dolmøya på Hitra til Flatval på Frøya. Den første telefonstasjonen ble åpnet én måned etter Titran-ulykken, og først to år senere kunne stasjonen på Titran åpnes.
Pressedekningen
Samme avis har flere andre oppslag relatert til ulykken, blant annet under overskriften Naar Forsørgeren falder bort:
Romsdals Amtstidende meldte 6. desember 1899 at det var innkommet flere bidrag til "hjælpekomiteen", og avisen listet opp bidrag oversendt komiteens kasserer blant annet fra Hallandspostens ekspedisjon (Halmstad), fra Falkenbergs tidnings ekspedisjon (Falkenberg), fra «Landshøvdingen Grev Gotth. Wachtmeister som indsamlet i Blekinge Län», og «Atter indkommet fra "Filipstads Tidning" ved Redaktør Fr. Melbourne.»
Titranfondet
Et relativt stort beløp ble ikke fordelt i 1900. Det ble forvaltet av Fiskeristyrelsen/ direktoratet som et slags reservefond. Dette fondet var kommet opp i 125 000 kr. i 1907, og gikk antakelig inn som et reservefond i ulykkesforsikringen for fiskere da denne kom i gang i 1909 (se Årsberetn. vedk. Norges fiskerier nr. 1/1907 og O.prop. 10/1908). Administrasjonen gikk da over til Riksforsikringsanstalten (-trygdeverket).
Sosialantropologisk institutt (NTNU)
Sosialantropologisk institutt ved Norges teknisk-naturvitenskapelige universitet (NTNU) ble grunnlagt av professor Jan Brøgger i 1974 i og med hans utnevnelse der. Brøgger preget så i de kommende tre tiår instituttets profil fram til han gikk av i januar 2006. Professor Bjørn Bauck Erring ble instituttets andre faste ansatte og Stein Erik Johansen ble fast ansatt nummer tre.
Instituttledere ved Sosialantropologisk institutt institutt, NTNU:
Magda Goebbels
Levningene
Ekteparet Goebbels kropper ble overhelt med bensin og antent. De forkullede, ufullstendig brente likene ble påtruffet neste dag, 2. mai, av russiske tropper. Barnas lik ble funnet intakte i Førerbunkeren. Samtlige lik ble undersøkt og fotografert av russiske rettsleger. Russerne skal senere i stillhet ha begravet familien Goebbels, Adolf Hitler og Eva Braun. I april 1970 kremerte de likrestene og tømte asken i elven Elben.
Camp (Falklandsøyene)
Camp er en betegnelse benyttet på Falklandsøyene for å referere til landsbygda, dvs. ethvert område på øyene utenfor hovedstaden Stanley. RAFs store base ved Mount Pleasant omfattes vanligvis heller ikke av begrepet.
Margarethe Cammermeyer
Hun møtte sin partner, Diane Divelbess, i 1988, da hun var 46 – etter å ha gjort slutt på et 15 år langt ekteskap med en mann og fått fire sønner.
I 1988 ble hun utnevnt til sjefsykepleier for Nasjonalgarden i staten Washington. I 1989, besvarte hun et rutinespørsmål i forbindelse med et sikkerhetsklareringsintervju med å opplyse at hun var lesbisk. «Don't ask, don't tell»-doktrinen var på det tidspunkt ennå ikke iverksatt, og Nasjonalgarden iverksatte prosess for å få henne tvangsdimittert. 11. juni 1992 ble hun dimittert i nåde («honorable discharge») fra det militære. Cammermeyer anla søksmål mot avgjørelsen. I juni 1994 avsa dommer Thomas Zilly i Federal District Court i Seattle en kjennelse som sa at hennes avskjed såvel som forbudet mot at lesbiske kvinner og homofile menn kan tjenestegjøre i militæret var forfatningsstridig. Hun vendte tilbake til Nasjonalgarden og tjente som en av de få åpent homofile personene i militæret inntil hun gikk av med pensjon i 1997.
Etter pensjoneringen stilte Cammermeyer som kandidat til Kongressen i Washingtons andre distrikt i 1998. Hun vant det demokratiske primærvalget, men tapt i kongressvalget mot republikaneren Jack Metcalf.
Nødsarbeid
Nødsarbeid var arbeid igangsatt av offentlige myndigheter i perioder med økonomisk nedgang og høy arbeidsløshet. Nødsarbeidet tok i første rekke sikte på å redusere arbeidsledigheten og å opprettholde kjøpekraft, slik at etterspørselen til en viss grad kunne opprettholdes, og dermed unngå å true nye arbeidsplasser. Slik gikk utgiftene til dagpenger for nødsarbeid i stedet for arbeidsledighetstrygd. Dette ble ansett som mer samfunnsøkonomisk gavnlig, og bedre for de arbeidsløse å bli sysselsatt enn passivt å motta trygd.
Liste over Jordans statsministre
Liste over Jordans statsministre gir en oversikt over Jordans statsministre fra 1921 og frem til i dag.
Nemophora minimella
Utbredelse
Den er utbredt i Mellom- og Øst-Europa, og det sørlige Nord-Europa. I Norge er den kjent fra noen få lokaliteter i Østfold, Aust-Agder og Hordaland. Arten blir vurdert som Sårbar (VU) på Norsk rødliste for arter fra 2015
Ill
Ill (ILL) er en elv i Alsace nordøst i Frankrike. Det er en av sideelvene til Rhinen fra venstre.
Detensjonsrett
Detensjonsrett er retten til å holde tilbake sin egen ytelse i et gjensidig bebyrdende kontraktsforhold så lenge ikke avtalemotparten leverer sin ytelse, eller ytelsen er mangelfull. I utgangspunktet vil en forsinkelse med å yte i henhold til avtalen utgjøre mislighold (kontraktsbrudd), men dette vil ikke være tilfelle der en lovlig kan utøve detensjonsrett. Dette har sammenheng med prinsippet innen obligasjonsretten om «ytelse mot ytelse», som går ut på at ytelsesplikten er betinget av at motparten også yter. Begrunnelsen for regelen er at ens egen ytelse skal kunne tjene som sikkerhet for at motparten oppfyller sin forpliktelse, i tillegg til at detensjonsretten vil kunne utgjøre et effektivt pressmiddel for å få motparten til å oppfylle.
23. april
Navnedag
Georg, Jørgen, Jørn
Antvorskov
Historie
I dag er det bare ruiner tilbake av bygningene.
UFC 90
UFC 90: Silva vs. Côté var et MMA-arrangement i regi av UFC i Rosemont, Illinois 25. oktober 2008.
André-Marie Ampère
André-Marie Ampère (født 20. januar 1775 i Lyon, død 10. juni 1836 i Marseille) var en fransk fysiker og matematiker. Han er mest kjent for å ha satt opp en definisjon for elektrisk strøm og laget et instrument for å måle elektrisk strøm, han er også kjent for oppdagelsen av elektromagnetisme. SI-enheten ampere er oppkalt etter ham.
Buahaugen
Buahaugen er en setergrend i Øystre Slidre kommune i Valdres, Innlandet fylke. Stølen ligger mellom Vangsjøen og Røyri. Buahaugen består av to støler, Lund og Haugen. Lund-stølen ble ryddet i 1847 og den andre ble ryddet omtrent på samme tid. I 1944 kom de tyske okkupasjonsmakten og brente opp selet til Haugen og Lund. I tillegg ble 4 hytter rundt Buahaugen brent.
Polarsmyger
Levevis
Polarsmygeren flyr over lune, solrike fjellskråninger, gjerne med framstikkende steiner som den liker å sitte på, i juni – juli. Man vet ikke sikkert hva larvenes næringsplante i Nord-Skandinavia er, men reinrose (Dryas octopetala) har vært foreslått.
Lørenskog Ishockeyklubb
Historie
Lørenskogs spilte sin første NM-finale i 2012 der de tapte mot Stavanger Oilers, 2-4 i kamper, men også noen sesonger med kraftig underprestering i forhold til spillermaterialet. Lørenskog spilte sin siste NM-finale i 2016 mot Stavanger Oilers. 2018 mistet Lørenskog lisensen grunnet økonomisk rot og måtte starte i 2. divisjon. Lørenskog rykket opp i 1. divisjon i 2019.
25. mars 2023 rykket Lørenskog igjen opp til Fjordkraft-ligaen, etter å ha sikret plassen etter å ha slått Comet Halden 2-1 i den siste å avgjørende kampen.
Logopedi
Voksne med erhvervede vansker
Voksne som har fått en sykdom eller skade som gir behov for logopedi har i prinsippet rett på oppfølging fra kommunen. I de fleste kommuner er det kommunens voksenopplæringstjeneste som håndterer dette. Det må foreligge en sakkyndig vurdering som synliggjør hvilke behov pasienten har. Denne kan utformes av logoped eller av lege, ergoterapeut eller annen person med godkjent helsefaglig utredningskompetanse. Dersom kommunen ikke kan stille et tilbud, kan en lege rekvirere dekning av timer hos privatpraktiserende logoped fra HELFO, på samme måte som en rekvirerer fysioterapeut eller andre spesialister.
Gábor Dobos
Gábor Dobos (født 21. februar 1976 i Budapest, Ungarn) er en tidligere ungarsk friidrettsutøver, som konkurrerte på 100 meter. Karrierens høydepunkter var VM innendørs i Birmingham, England i 2003 hvor han fikk femteplass på 60 meter, samt en syvendeplass på 4 x 100 meter under VM i 1999 i Sevilla, Spania. Dobos personlige rekord på 100 meter er 10.17 sekunder, oppnådd i Budapest i juli 1999. Etter å ha testet positivt på doping for andre gang, ble han i 2006 utestengt på livstid.
Jurafjellene
Jurafjellene er en cirka 360 km lang fjellkjede som ligger langs grensen mellom Frankrike og Sveits, like nord for Alpene og det sveitsiske Mittelland. Kjeden reiser seg i sørvest ved elven Rhônes løp mellom Genève og Lyon og ender der elvene Rhinen og Aare møtes i nordøst. På sitt bredeste er fjellkjeden cirka 70 km på tvers.
Susan Olsen
Susan Annabella Olsen eller Susan A. Olsen (født 27. april 1964) er en dansk skuespillerinne.
Team Fortress 2
Spillmoduser
Spillmodusen forteller hva som er målet med kampen:
Nyttelast-kappløp
I Nyttelast-kappløp (forkortet PLR, engesk: Payload-race) skal man dytte en nyttelastvogn akkurat slik som i Nyttelast, bare med et liten tillegg. Det røde laget har også en nyttelastvogn og skal også dytte den mot motstanderen. Ruten for begge lag går parallelt, det vil si at begge lag må dytte nyttelastvognen like langt.
Spesiallevering
Spesiallevering (forkortet SD, engelsk: Special Delivery) er en blanding av Kongen på haugen og Ta flagget som ble introdusert i Pyromania-oppdateringen i 2012. Det innebærer at det ene laget skal plukke opp en koffert fylt med et fiktivt, gull-lignende grunnstoff kalt «Australium». «Australium» kan transformere seg til forskjellige stadier, derfor er det svært verdifullt. Det ene laget skal ta med seg kofferten bort til en australiumdrevet rakett, som skal skytes opp i verdensrommet og har en apekatt, kalt Poopy Joe inne i førerhuset. Ved raketten er en plattform, og på den plattformen må laget med kofferten stå helt til plattformen når drivstofftanken, som er på toppen. Toppen skrus så av, og spilleren med kofferten kan legge den der for å få raketten til å skytes opp, men raketten kræsjer på veien. Laget som greier dette først, vinner. Foreløpig finnes kun to kart til denne spillmodusen, sd_doomsday og sd_doomsday_event. sd_doomsday_event er en halloween-versjon av kartet.
Pyro
Pyro («Pyroman») er en normalt rask klasse i angrepsklassene. Med sin flammekaster kan Pyro sette fyr på fiender, men også blåse unna fiender og andre prosjektiler. Denne klassen er alene om å kunne avsløre kamuflerte fiendtlige spioner. Pyro har 175 helsepoeng.
Spy
Spy («Spion») er en normalt rask klasse i støtteklassene. Spy har en balisong som dreper umiddelbart hvis man ryggdolker en motstander. Spy har en usynlighetsklokke for å komme seg bak fiendenes base. Spy kan også forkle seg som en av fiendene. Med sin «sapper» kan Spy sabotere fiendens bygninger for å ødelegge dem. Spy har 70-125 helsepoeng.
Place Bellecour
Place Bellecour er en stor plass i Lyon, Frankrike, nord i Ainay på Presqu'île. Plassen er på 62 000 m² og dermed den største åpne plass (uten noen form for beplantning) i Europa og den tredje største plassen i Frankrike etter place des Quinconces i Bordeaux (126 000 m²) og place de la Concorde i Paris (86 400 m²). Det er den største bilfrie plass i Europa; de andre plassene nevnt ovenfor er tillatt for biltrafikk. Midt på plassen finnes en statue av Louis XIV til hest, utført av François-Frédéric Lemot i 1825. En annen statue som viser Den lille prinsen og en tredje av denne litterære skikkelsens skaper, forfatteren Antoine de Saint-Exupery, finnes vest på Place Bellecour.
To paviljonger er oppført på Place Bellecour. Den ene inneholder turistinformasjonen og den andre et kunstgalleri. Plassen ligger innenfor det som i 1998 ble oppført på UNESCOs liste over verdens kulturarv.
Reccared II
Hans død lot den sterke mann og general Suintila stige til tronen.
Ardenneroffensiven
Bakgrunn
Tidligere i 1944 hadde vestmaktenes bombetokter og allierte jagerfly i all hovedsak satt Luftwaffe på bakken, noe som gjorde at de ikke hadde oversikt over slagfeltet, og ei heller kunne angripe allierte forsyningskolonner. På den annen side ble tyske kolonner i dagslys øyeblikkelig oppdaget. Bombing av disse samt den store bombekampanjen mot de rumenske oljefeltene (inntil disse ble tatt av sovjeterne i august 1944) og tyskernes oljeraffinerier førte til at Tyskland hadde et stort underskudd av olje og bensin. Mangelen på flybensin var særlig kritisk, og Luftwaffe var også hemmet av mangel på erfarne flyvere pga. mannskapstapene i luftkamper med allierte fly.
Tysk planlegging
I vest var mulighetene mer lovende. De allierte hadde helt åpenbart problemer med forsyningene, og dette hadde konsekvenser for tempoet i allierte operasjoner. Dog hadde erobringen av Antwerpen fått ting til å gå i riktig retning for dem igjen. De allierte styrkene var strukket ut fra sør i Frankrike til midt i Nederland, med flere dårlig forsvarte områder langs fronten. En vellykket angrep kunne binde opp styrkene deres i lengre tid.